Vertu meistari í að standa með þér og segja þína skoðun ! Mundu að óttinn er hvergi til nema í huganum . Þetta er krefjandi og skemmtilegt námskeið sem ýtir undir frumkvæði og eflir sjálfstraust þátttakenda . Að hafa jákvæða sjálfsmynd og trú á sjálfan sig hefur sjaldan verið jafn mikilvægt og í dag með síauknum samanburði við jafnaldra . Á þessu námskeiði lærum við að þekkja okkur sjálf betur , setja okkur markmið og þjálfum færni sem gerir okkur kleift að ná þeim . Með þessu eflist leiðtogafærni einstaklinga og verða þeir betur í stakk búnir til þess að vera stjórnendur í eigin lífi . Við vitum að unglingar hafa ríka þörf á að upplifa viðurkenningu á því hver þau eru og mætum við þeim á jafningjagrundvelli . Þau eru hvött til þess að segja sínar skoðanir og láta til sín taka . Í gegnum fjölbreyttar og skemmtilegar æfingar þjálfumst við í því að stíga út fyrir þægindahringinn og takast á við áskoranir . Aukið jákvætt viðhorf gerir okkur kleift að hugsa í lausnum þegar við stöndum frammi fyrir erfiðum verkefnum . Við þjálfumst í því að vinna með öðrum og mynda sterkari tengsl við fólkið í kringum okkur . Á námskeiðinu einblínum við á þá jákvæðu eiginleika sem koma fram með því að hrósa og hvetja áfram . “ Námskeiðið leið mjög hratt og þetta var sjúklega skemmtilegt og áhrifamikið . Ég mundi algjörlega segja að ég sé öruggari með sjálfa mig og betri í samskiptum eftir að hafa farið á Dale . Þetta námskeið hjálpar manni í alvörunni . ”